Diari Oficial de la Generalitat Valenciana


Sumari del DOGV 9501, del 30-12-2022 (2022/12028)

RESOLUCIÓ de 23 de desembre de 2022, de la Secretaria Autonòmica de Seguretat i Emergències, per la qual s'actualitza la remuneració dels assessors taurins en matèria artística taurina, d'acord amb l'IPC.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12187


Data del document
:   23-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 23 de desembre de 2022, de la Secretaria Autonòmica de Seguretat i Emergències, per la qual s'actualitza la remuneració dels assessors taurins en matèria artística taurina, d'acord amb l'IPC. [2022/12023]  
L'article 41 del Reial decret 145/1996, de 2 de febrer, pel qual es modifica i dona nova redacció al Reglament d'Espectacles Taurins, preveu l'obligatorietat de la figura de l'assessor tècnic en matèria artística taurina. Aquest assessor serà designat per l'autoritat competent en funció de la distribució competencial ara mateix vigent.   
D'igual manera, el referit precepte al·ludeix a la remuneració a percebre per aquells. Una quantitat fixada en el 10% dels ?honoraris establits per als veterinaris per al reconeixement dels caps de bestiar de l'espectacle de què es tracte?.   
L'Ordre 6/2011, d'1 de març, de la Conselleria de Governació, per la qual es regula el procediment de la designació dels assessors tècnics en matèria artística taurina i la seua remuneració amb càrrec a les empreses organitzadores (DOGV núm. 6.479, de 14 de març de 2011), estableix en l'article 2 que aquesta remuneració serà de 70 euros. Així mateix, en l'article 3 s'indica que: ?la quantia fixada en la present ordre s'actualitzarà anualment i de manera automàtica, amb efectes d'1 de gener, d'acord amb el percentatge de variació que establisca l'Institut Nacional d'Estadística o organisme que el substituïsca en l'àmbit de la Comunitat Valenciana per a l'Índex de Preus al Consum (IPC)?.  
  
En aquest context, en els últims set anys, d'acord amb l'INE, la taxa de variació de l'IPC s'ha incrementat un 17,4%, una circumstància que, comprovades les quanties que, a dia de la data, s'abonen als assessors esmentats, demanda una actualització d'aquelles per mandat del citat article 3. Aquesta actualització es considera un desenvolupament de la previsió referida en la citada ordre, i no una variació d'aquesta en el sentit jurídic del terme.   
En conseqüència, d'acord amb el que s'estableix en l'article 41 i disposició addicional primera del Reial decret 145/1996, de 2 de febrer, pel qual s'aprova el Reglament d'Espectacles Taurins, en relació amb l'article 12 del Decret 172/2020, de 30 d'octubre, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer. Actualització de la remuneració.   
La remuneració que, amb càrrec a les empreses organitzadores, han de percebre els assessors en matèria artística taurina, d'acord amb allò previst en l'article 3 de l'Ordre 6/2011, d'1 de març, es fixa en la quantia de 82 euros, d'acord amb la variació actualitzada de l'IPC.   
  
Segon. Àmbit temporal.  
La quantia actualitzada indicada en l'apartat anterior, s'abonarà a partir de la temporada 2023.  
  
València, 23 de desembre de 2022.- El secretari autonòmic de Seguretat i Emergències: José María Ángel Batalla.